proxectonos/corpus_dominio_legal_administrativo_tmp huggingface dataset:
RESOLUCIÓN do 1 de agosto de 2017, da Dirección Xeral de Maiores e Persoas con Discapacidade, pola que se revoga a delegación das competencias e atribucións propias da dirección xeral na persoa titular da Dirección Xeral de Familia, Infancia e Dinamización Demográfica.
Consellería de Política Social — III. Outras disposicións — 04/08/2017

Con data do 24 de abril de 2017 publícase no número 78 do Diario Oficial de Galicia a Resolución do 21 de abril de 2017, da Dirección Xeral de Maiores e Persoas con Discapacidade, pola que se delegan as competencias e atribucións propias da dirección xeral na persoa titular da Dirección Xeral de Familia, Infancia e Dinamización Demográfica.
Finalizada a causa que a motivou, cómpre recuperar o exercicio das competencias propias atribuídas polo Decreto 176/2015, do 3 de decembro, polo que se establece a estrutura orgánica da Consellería de Política Social e proceder á revogación da dita delegación.
Na súa virtude, de conformidade co disposto no artigo 9 da Lei 40/2015, do 1 de outubro, de réxime xurídico do sector público, así como no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia,
Primeiro. Revogar a delegación de competencias atribuídas á persoa titular da Dirección Xeral de Familia, Infancia e Dinamización Demográfica, en virtude da Resolución do 21 de abril de 2017 pola que se delegan as competencias e atribucións propias da dirección xeral na persoa titular da Dirección Xeral de Familia, Infancia e Dinamización Demográfica.
Segundo. A resolución de revogación publicarase no Diario Oficial de Galicia.
Santiago de Compostela, 1 de agosto de 2017
CORRECCIÓN DE ERROS. Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, dos Premios Camiño de Santiago e se procede á súa convocatoria para o ano 2017.
Axencia Turismo de Galicia — III. Outras disposicións — 30/01/2017

Advertido erro na citada resolución publicada no
Diario Oficial de Galicia
núm. 15, do 23.1.2017, faise necesario realizar a oportuna corrección:
Na páxina 3455, no artigo 3 das bases reguladoras débese eliminar o número 5: «A sede electrónica da Xunta de Galicia ten á disposición das persoas interesadas unha serie de modelos normalizados para a facilitar ás persoas interesadas a realización de trámites administrativos despois da presentación das solicitudes de inicio, que poderán ser presentados electronicamente accedendo á carpeta do cidadán da persoa interesada, ou presencialmente só para o caso daquelas persoas non obrigadas á presentación electrónica, en calquera dos lugares e rexistros establecidos na normativa reguladora do procedemento administrativo común».
RESOLUCIÓN do 19 de xaneiro de 2017 pola que se dá publicidade aos convenios de colaboración subscritos no terceiro cuadrimestre do ano 2016.
Instituto Tecnolóxico para o Control do Medio Mariño de Galicia — III. Outras disposicións — 30/01/2017

O artigo 15 da Lei 1/2016, do 18 de xaneiro, de transparencia e bo goberno na Administración pública galega (DOG núm. 30, do 15 de febreiro) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
Artigo único. Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no terceiro cuadrimestre do ano 2016, que se incorporan como anexo a esta resolución.
Vilaxoán, 19 de xaneiro de 2017
RESOLUCIÓN do 20 de xullo de 2017, da Secretaría Xeral de Emprego, pola que se dá publicidade ás axudas concedidas ao abeiro da Orde do 27 de xuño de 2016 pola que se establecen as bases reguladoras do programa de fomento e consolidación do emprego nas pequenas empresas de nova creación, e se procede á súa convocatoria para o ano 2016 (Diario Oficial de Galicia número 135, do 18 de xullo).
Consellería de Economía, Emprego e Industria — III. Outras disposicións — 04/08/2017

En cumprimento do disposto no artigo 15.1 da Lei 9/2007, de 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.40.322C 470.5, ao abeiro da Orde do 27 de xuño de 2016 pola que se establecen as bases reguladoras do programa de fomento e consolidación do emprego nas pequenas empresas de nova creación, e se procede á súa convocatoria para o ano 2016.
Convocatoria: Orde do 27 de xuño de 2016 pola que se establecen as bases reguladoras do programa de fomento e consolidación do emprego nas pequenas empresas de nova creación, e se procede á súa convocatoria para o ano 2016 (
Diario Oficial de Galicia
número 135, do 18 de xullo).
Santiago de Compostela, 20 de xullo de 2017
RESOLUCIÓN do 19 de xaneiro de 2017, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2016.
Consellería de Facenda — III. Outras disposicións — 30/01/2017

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo 1
Dar publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2016 que se incorpora como anexo I a esta resolución.
Artigo 2
Dar publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2016 que se incorpora como anexo II a esta resolución.
Santiago de Compostela, 19 de xaneiro de 2017
RESOLUCIÓN do 10 de xaneiro de 2017, da Dirección Xeral de Mobilidade, pola que se publican as subvencións concedidas ao abeiro da Orde do 22 de xuño de 2016 pola que se establecen as bases reguladoras para a concesión de axudas para a adquisición de vehículos taxi adaptados a persoas con mobilidade reducida (Eurotaxi), e se convocan para o exercicio 2016.
Consellería de Infraestruturas e Vivenda — III. Outras disposicións — 30/01/2017

No Diario Oficial de Galicia número 134, do 15 de xullo de 2016, publicouse a Orde da Consellería de Infraestruturas e Vivenda, do 22 de xuño de 2016, pola que se establecen as bases reguladoras para a concesión de axudas para a adquisición de vehículos taxi adaptados a persoas con mobilidade reducida (Eurotaxi), e se convocan para o exercicio 2016.
O crédito existente para a concesión das axudas previstas na dita orde foi ampliado mediante a Orde da Consellería de Infraestruturas e Vivenda do 22 de setembro de 2016 (DOG núm. 186, do 29 de setembro).
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas para a adquisición de vehículos taxi adaptados a persoas con mobilidade reducida (Eurotaxi).
Santiago de Compostela, 10 de xaneiro de 2017
Os importes totais foron outorgados para a adquisición de vehículos taxi adaptados a persoas con mobilidade reducida.
ORDE do 16 de xaneiro de 2017 pola que se autoriza o cambio de denominación do instituto de educación secundaria de Tomiño, no concello de Tomiño.
Consellería de Cultura, Educación e Ordenación Universitaria — III. Outras disposicións — 30/01/2017

De conformidade co previsto nos artigos 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Santiago de Compostela, 16 de xaneiro de 2017
REAL DECRETO 772/2016, do 30 de decembro, polo que se nomea presidente da Audiencia Provincial da Coruña a José Luis Seoane Spiegelberg.
Consello Xeral do Poder Xudicial — II. Autoridades e persoal — 20/01/2017

Por proposta do Pleno do Consello Xeral do Poder Xudicial, adoptada na súa reunión do 20 de decembro de 2016, de conformidade co establecido nos artigos 599.1.4ª e 337 da Lei orgánica 6/1985, do 1 de xullo, do poder xudicial, nomeo presidente da Audiencia Provincial da Coruña a José Luis Seoane Spiegelberg, presidente da mesma audiencia provincial, en provisión da vacante producida por expiración do prazo legal polo cal fora nomeado con anterioridade para o mesmo cargo.
Dado en Madrid o 30 de decembro de 2016
ORDE do 12 de xaneiro de 2017 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 20/01/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Juan Carlos Maneiro Cadillo como vogal no Consello de Administración da Autoridade Portuaria de Vilagarcía de Arousa, en representación da Comunidade Autónoma de Galicia, agradecéndolle os servizos prestados.
Santiago de Compostela, 12 de xaneiro de 2017
ORDE do 12 de xaneiro de 2017 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 20/01/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Juan Carlos Maneiro Cadillo como vogal no Consello de Administración da Autoridade Portuaria de Vigo, en representación da Comunidade Autónoma de Galicia, agradecéndolle os servizos prestados.
Santiago de Compostela, 12 de xaneiro de 2017
CORRECCIÓN DE ERROS. Decreto 5/2017, do 12 de xaneiro, polo que se nomea directora xeral de Recursos Económicos do Servizo Galego de Saúde a María Jesús Piñeiro Bello (publicado por erro como Decreto 196/2017).
Consellería de Sanidade — II. Autoridades e persoal — 24/01/2017

Advertido erro no sumario do decreto publicado na páxina 1857 do DOG núm. 9, do 13 de xaneiro de 2017, cómpre facer a seguinte corrección:
Onde di: «DECRETO 196/2017, ...», debe dicir: «DECRETO 5/2017, ...».
RESOLUCIÓN do 5 de xaneiro de 2017 pola que se dá publicidade aos convenios de colaboración subscritos por este organismo no terceiro cuadrimestre do ano 2016.
Escola Galega de Administración Pública — III. Outras disposicións — 23/01/2017

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios subscritos pola Escola Galega de Administración Pública nos meses de setembro, outubro, novembro e decembro do ano 2016, que se incorpora como anexo a esta resolución.
Santiago de Compostela, 5 de xaneiro de 2017
Convenio de colaboración entre a Vicepresidencia e Consellería de Presidencia, Administracións Públicas e Xustiza, a Escola Galega de Administración Pública, o Valedor do Pobo e o Consello de Contas para a convocatoria e desenvolvemento do Curso superior de especialización en transparencia, bo goberno e datos públicos
3.10.2016
11.905 €
Convenio de colaboración entre a Escola Galega de Administración Pública e a Scuola di Specializzazione in Studi Sull’Amministrazione Pubblica da Universidade de Bologna para o desenvolvemento de actividades de formación, divulgación e investigación
21.10.2016
Sen achega económica
RESOLUCIÓN do 12 de xaneiro de 2017 pola que se dá publicidade á resolución de concesión das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 23/01/2017

Mediante Resolución conxunta do 14 de outubro de 2016 publicouse o acordo da Axencia para a Modernización Tecnolóxica de Galicia (Amtega) e do Consello de Dirección do Instituto Galego de Promoción Económica (Igape), que aprobou as bases reguladoras das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (DOG núm. 204, do 26 de outubro) e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións postais, substituíndose a notificación individual pola publicación no
Diario Oficial de Galicia
e na páxina web do Igape no enderezo www.tramita.igape.es
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión con data do 2 de xaneiro de 2017, da Dirección Xeral da Amtega, correspondente á primeira convocatoria das axudas para os servizos de Empresa Dixital e da resolución de concesión con data do 5 de xaneiro de 2017 da Dirección Xeral do Igape, correspondente á primeira convocatoria das axudas para os servizos de Industria 4.0, do programa Re-accionaTIC, cofinanciado polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (punto Consulta de resolucións definitivas, http://www.igape.es/gl/oficina-virtual/resolucions-definitivas).
Segundo. As resolucións con data do 2 de xaneiro e do 5 de xaneiro de 2017 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral da Amtega, no caso de servizos de Empresa Dixital, ou da Dirección Xeral do Igape, no caso de servizos de Industria 4.0, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 12 de xaneiro de 2017
EXTRACTO da Orde do 15 de decembro de 2016 pola que se establecen as bases reguladoras e se procede á convocatoria de axudas ao alumnado de segundo e posteriores cursos matriculado nas universidades do Sistema universitario de Galicia no curso 2016/17, nas ramas de coñecemento afectadas polos cambios de requisitos académicos introducidos polo Real decreto 1000/2012, do 29 de xuño (Boletín Oficial del Estado número 160, do 5 de xullo).
Consellería de Cultura, Educación e Ordenación Universitaria — III. Outras disposicións — 16/01/2017

BDNS (Identif.): 328634.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado de segundo e posteriores cursos matriculado en estudos universitarios oficiais conducentes a unha titulación de grao, licenciatura, diplomatura, enxeñaría, arquitectura, enxeñaría técnica ou arquitectura técnica nas ramas de coñecemento afectadas polos cambios de requisitos académicos introducidos polo Real decreto 1000/2012, do 29 de xuño (BOE número 160, do 5 de xullo), nunha universidade do Sistema universitario de Galicia.
Segundo.
Obxecto
Convocar en réxime de concorrencia competitiva axudas destinadas a financiar os gastos derivados da matrícula no curso académico 2016/17.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 200.000 euros.
A dotación asignada a cada beneficiario/a será a do importe total da matrícula, incluídas as taxas, que é dun máximo de 862,90 euros para as titulacións encadradas dentro da rama de Enxeñaría e Arquitectura e grao en Belas Artes e dun máximo de 618,10 euros para as titulacións encadradas dentro da rama de Artes e Humanidades e Ciencias Sociais e Xurídicas, tal e como se recolle no Decreto 80/2016, do 23 de xuño (DOG número 131, do 12 de xullo), polo que se fixan os prezos correspondentes aos estudos conducentes á obtención de títulos universitarios de carácter oficial e validez en todo o territorio nacional no ensino universitario para o curso 2016/17.
Quinto.
Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 15 de decembro de 2016
EXTRACTO da Orde do 22 de decembro de 2016 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, e se procede á súa convocatoria para o ano 2017 (código do procedemento IN414A).
Consellería de Economía, Emprego e Industria — III. Outras disposicións — 16/01/2017

BDNS (Identif.): 327040.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Persoas residentes na Comunidade Autónoma de Galicia que convivan con menores de 18 anos ou discapacitados cuxos ingresos totais da unidade de convivencia no superen 1,5 veces o IPREM (9.585,19 euros/ano).
Segundo.
Obxecto
Subvencionar parte da factura eléctrica ás unidades de convivencia con menores ou discapacitados cuxos ingresos totais da unidade de convivencia non superen 1,5 veces o IPREM (9.585,19 euros/ano).
Terceiro.
Bases reguladoras
Orde do 22 de decembro de 2016 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, e se procede á súa convocatoria para o ano 2017.
Cuarto.
Contía
A dotación orzamentaria é de 793.115,00 euros.
A contía da subvención será unha cantidade fixa de 180 euros ao ano para as unidades de convivencia que cumpran os requisitos e de 300 euros ao ano para as que acrediten ser, ademais, familia numerosa.
Quinto.
Prazo de presentación de solicitudes
Comezará o día seguinte ao da publicación da orde no
Diario Oficial de Galicia
e rematará o 15 de xullo de 2017.
Santiago de Compostela, 22 de decembro de 2016
DECRETO 196/2017, do 12 de xaneiro, polo que se nomea directora xeral de Recursos Económicos do Servizo Galego de Saúde a María Jesús Piñeiro Bello.
Consellería de Sanidade — II. Autoridades e persoal — 13/01/2017

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día doce de xaneiro de dous mil dezasete,
Nomeo directora xeral de Recursos Económicos do Servizo Galego de Saúde a María Jesús Piñeiro Bello.
Santiago de Compostela, doce de xaneiro de dous mil dezasete
DECRETO 195/2017, do 12 de xaneiro, polo que se nomea secretario xeral técnico da Consellería de Sanidade a Alberto Fuentes Losada.
Consellería de Sanidade — II. Autoridades e persoal — 13/01/2017

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día doce de xaneiro de dous mil dezasete,
Nomeo secretario xeral técnico da Consellería de Sanidade a Alberto Fuentes Losada.
Santiago de Compostela, doce de xaneiro de dous mil dezasete
EXTRACTO da Resolución do 29 de decembro de 2016 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria para o ano 2017.
Axencia Turismo de Galicia — III. Outras disposicións — 19/01/2017

BDNS (Identif.): 329074.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index)
Primeiro. Beneficiarios
Concellos da Comunidade Autónoma de Galicia en que se celebren, durante o ano 2017, festas declaradas de interese turístico de Galicia incluídas no obxecto desta convocatoria.
Así mesmo, poderán ser beneficiarias destas subvencións as agrupacións que, non tendo personalidade xurídica, estean integradas por municipios nos cales se celebren festas declaradas de interese turístico de Galicia e reúnan os requisitos establecidos no parágrafo anterior de conformidade co disposto no artigo 8.3 da Lei 9/2007, do 13 de xuño, de subvencións de Galicia.
Segundo. Obxecto
Sufragar parcialmente os investimentos directamente vinculados ao apoio, promoción e difusión das festas declaradas de interese turístico de Galicia.
Será requisito indispensable que a festa conte coa declaración de interese turístico de Galicia regulada no Decreto 4/2015, do 8 de xaneiro, polo que se regula a declaración de festas de interese turístico de Galicia (DOG núm. 12, do 20 de xaneiro).
Non serán obxecto de subvención as festas que, ademais da declaración de interese turístico de Galicia, conten coa declaración de festa de interese turístico nacional e/ou internacional segundo establece a Orde ITC/1763/2006, do 3 de maio, pola que se regula a declaración de festas de interese turístico nacional e internacional (BOE núm. 135, do 7 de xuño).
Terceiro. Bases reguladoras
Resolución do 29 de decembro de 2016 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria para o ano 2017.
Cuarto. Importe
Contía de 300.000 € con cargo á aplicación orzamentaria 04 A2 761A 760.1, proxecto 2017 00005, financiada con fondos propios da Comunidade Autónoma.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Sexto. Prazo de xustificación da subvención
O prazo para a xustificación da subvención será o 30 de setembro de 2017 ou, cando o evento subvencionado se celebre con posterioridade a esta data, ata o 20 de decembro de 2017.
Santiago de Compostela, 29 de decembro de 2016
EXTRACTO da Resolución do 29 de decembro de 2016 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia, para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2017.
Axencia Turismo de Galicia — III. Outras disposicións — 19/01/2017

BDNS (Identif.): 329085.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia que conten coa declaración de municipios turísticos galegos.
Así mesmo, poderán ser beneficiarios destas subvencións os 18 xeodestinos e subxeodestinos descritos no mapa oficial de Xeodestinos de Galicia, publicado pola Axencia Turismo de Galicia que deberán estar representados por algunha das seguintes entidades:
– Mancomunidades e consorcios locais de Galicia constituídos de acordo coa Lei 5/1997, do 22 de xullo, de Administración local de Galicia. Estas entidades supramunicipais deberán ter atribuídas competencias en materia de turismo.
– Agrupacións de concellos, de conformidade co disposto no artigo 8.3 da Lei 9/2007, do 13 de xuño, de subvencións de Galicia.
Segundo. Obxecto
Contratación de persoal nas oficinas de turismo dos concellos declarados municipios turísticos galegos e dos xeodestinos durante os meses de xuño, xullo, agosto e setembro.
O dito persoal poderá contratarse no período comprendido entre o 15 de xuño e o 15 de setembro, ambas as dúas datas incluídas.
Terceiro. Bases reguladoras
Resolución do 29 de decembro de 2016 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia, para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2017.
Cuarto. Importe
Contía de 300.000 € con cargo á aplicación orzamentaria 04 A2 761A 460.0, proxecto 2015 00006, financiada con fondos propios da comunidade autónoma.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Sexto. Prazo de xustificación da subvención
O prazo para a xustificación da subvención será o 30 de outubro de 2017.
Santiago de Compostela, 29 de decembro de 2016
RESOLUCIÓN do 11 de xaneiro de 2017, da Secretaría Xeral da Emigración, pola que se dá publicidade dos convenios de colaboración subscritos por esta secretaría xeral no terceiro cuadrimestre de 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/01/2017

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único. Darlle publicidade á relación dos convenios subscritos pola Secretaría Xeral da Emigración nos meses de setembro, outubro, novembro e decembro do ano 2016 que se incorpora como anexo a esta resolución.
Santiago de Compostela, 11 de xaneiro de 2017
DECRETO 194/2017, do 10 de xaneiro, polo que se nomean os membros da Xunta Electoral de Galicia.
Presidencia da Xunta de Galicia — II. Autoridades e persoal — 13/01/2017

O artigo 14, no seu número 1, letras c) e d) da Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, establece que a Xunta Electoral de Galicia está composta, entre outros, por catro vogais maxistrados do Tribunal Superior de Xustiza de Galicia e por catro vogais profesores en activo das facultades de Dereito, de Ciencias Políticas ou de Socioloxía das universidades de Galicia.
Comunicados polo presidente do Parlamento de Galicia, os vogais designados en virtude do artigo 14.1.c) e d) da Lei 8/1985, do 13 de agosto, de eleccións ao Parlamento de Galicia, e en cumprimento do disposto no artigo 15.1 da Lei 8/1985, do 13 de agosto, de eleccións ao Parlamento de Galicia,
Artigo 1
Nomear vogais xudiciais da Xunta Electoral de Galicia os maxistrados do Tribunal Superior de Xustiza de Galicia que a seguir se indican:
– Antonio García Amor.
– Fernando Alañón Olmedo.
– Azucena Recio González.
– José María Gómez y Díaz-Castroverde.
Artigo 2
Nomear vogais da Xunta Electoral de Galicia os profesores que a seguir se indican:
– Ángel Gómez-Iglesias Casal.
– Jesús Martínez Girón.
– Santiago Antonio Roura Gómez.
– Francisco Javier Sanjiao Otero.
Disposición adicional
De conformidade co establecido nos artigos 14.1.a) e 15.2 da Lei 8/1985, do 13 de agosto, de eleccións ao Parlamento de Galicia, a Xunta Electoral de Galicia está composta ademais por un presidente, que será o presidente do Tribunal Superior de Xustiza de Galicia, e un secretario, o letrado maior do Parlamento de Galicia.
Disposición derradeira
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, dez de xaneiro de dous mil dezasete
DECRETO 193/2017, do 12 de xaneiro, polo que se dispón que cese Lourdes Vilachán Angueira como directora xeral de Recursos Económicos do Servizo Galego de Saúde.
Consellería de Sanidade — II. Autoridades e persoal — 13/01/2017

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día doce de xaneiro de dous mil dezasete,
Que cese, por petición propia, Lourdes Vilachán Angueira, como directora xeral de Recursos Económicos do Servizo Galego de Saúde, agradecéndolle os servizos prestados.
Santiago de Compostela, doce de xaneiro de dous mil dezasete
DECRETO 192/2017, do 12 de xaneiro, polo que se dispón que cese Josefina Monteagudo Romero como secretaria xeral técnica da Consellería de Sanidade.
Consellería de Sanidade — II. Autoridades e persoal — 13/01/2017

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día doce de xaneiro de dous mil dezasete,
Que cese, por pase a outro destino, Josefina Monteagudo Romero, como secretaria xeral técnica da Consellería de Sanidade, agradecéndolle os servizos prestados.
Santiago de Compostela, doce de xaneiro de dous mil dezasete
EXTRACTO da Resolución do 30 de decembro de 2016 pola que se regulan as bases para a concesión de bolsas de formación práctica en mercados emisores mediante a realización de prácticas de especialización en oficinas de turismo en mercados emisores durante os anos 2017 e 2018, e se procede á súa convocatoria.
Axencia Turismo de Galicia — III. Outras disposicións — 17/01/2017

BDNS (Identif.): 328849.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://pap.minhap.gob.es/bdnstrans/index)
Primeiro.
Persoas beneficiarias
Bolsas de formación práctica especializada en mercados emisores, en réxime de concorrencia competitiva, nas cidades de Londres, París, Berlín, Os Ánxeles e São Paulo (cinco bolsas). Os solicitantes deberán estar en posesión, antes da finalización do prazo de presentación de solicitudes dun grao universitario ou titulación homologada equivalente (calquera). As titulacións deben estar finalizadas nos catro anos naturais inmediatamente anteriores ao remate do prazo de presentación das solicitudes da convocatoria. Os solicitantes deberán acreditar o coñecemento da lingua galega no nivel de perfeccionamento ou Celga 4.
As persoas beneficiarias deberán acreditar o dominio oral e escrito da lingua oficial do país de destino:
– Acreditarase cun certificado B2 ou superior do Marco común europeo de referencia para as linguas para os destinos de Londres, Berlín, Os Ánxeles e París.
– Acreditarase cun certificado B1 ou superior do Marco común europeo de referencia para as linguas para o destino de São Paulo.
Segundo.
Obxecto
O obxecto das bolsas é fomentar o perfeccionamento profesional dos/das bolseiros/as mediante a realización de prácticas formativas de especialización en mercados turísticos emisores nas oficinas de Turespaña situadas nas cidades de Londres, París, Berlín, Os Ánxeles e São Paulo, con suxeición ao plan de formación que se lles entregará ao comezo das súas prácticas e coas indicacións que lles transmita o titor que teñan asignado.
Terceiro.
Bases reguladoras
Resolución do 30 de decembro de 2016 pola que se regulan as bases para a concesión de bolsas de formación práctica en mercados emisores mediante a realización de prácticas de especialización en oficinas de turismo en mercados emisores durante os anos 2017 e 2018, e se procede á súa convocatoria.
Cuarto.
Importe e duración
As cinco bolsas terán unha duración máxima de dez meses e o seu importe distribuirase da seguinte maneira:
Bolsa Londres: 28.726,20 euros.
Bolsa París: 22.543,20 euros.
Bolsa Berlín: 21.124,20 euros.
Bolsa São Paulo: 28.726,20 euros.
Bolsa Os Ánxeles: 24.034,30 euros.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no
Diario Oficial de Galicia.
Santiago de Compostela, 30 de decembro de 2016
EXTRACTO da Resolución do 30 de decembro de 2016 pola que se regulan as bases para a concesión de bolsas de formación práctica en diversas áreas durante os anos 2017-2018 e se procede á súa convocatoria.
Axencia Turismo de Galicia — III. Outras disposicións — 17/01/2017

BDNS (Identif.): 328791.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Persoas beneficiarias
Bolsas de formación en oficinas de información turística (8 bolsas) para promoción e información turística: titulados/das con nacionalidade española ou nacionais dun Estado membro da Unión Europea que posúan a titulación Grao en turismo; Técnico Superior en Guía, Información e Asistencia Turísticas; Técnico Superior en Axencias de Viaxes e Xestión de Eventos ou titulación homologada equivalente. Deben posuír un certificado B1 ou superior do Marco Común de Referencia para as Linguas.
Bolsas de formación na Área de Estudos e Investigación: bolsa A, especialidade de estatística (1 bolsa) para a realización de labores de investigación, tratamento e análise de datos en materia turística: titulados/as con nacionalidade española ou nacionais dun Estado membro da Unión Europea que posúan calquera titulación superior.
Para calquera das dúas modalidades de bolsa, as persoas beneficiarias deben ter obtido a titulación nos catro anos naturais inmediatamente anteriores á finalización do prazo de presentación de solicitudes da convocatoria e deben estar en posesión do título Celga 4 de lingua galega.
Segundo. Obxecto
As bolsas en oficinas de turismo permitiranlles ás persoas tituladas acceder a prácticas tuteladas co fin de actualizar e mellorar os seus coñecementos e as habilidades en materias vinculadas co turismo. A bolsa correspondente á Área de Estudos e Investigación da Axencia Turismo de Galicia permitiralles aos titulados/das en diversas materias ampliar a súa experiencia e os coñecementos sobre o turismo de Galicia no campo da investigación e análise de datos deste mercado.
Terceiro. Bases reguladoras
Resolución do 30 de decembro de 2016 pola que se regulan as bases para a concesión de bolsas de formación práctica en diversas áreas da Axencia Turismo de Galicia durante os anos 2017 e 2018 e se procede á súa convocatoria.
Cuarto. Importe e duración
Oito bolsas para a formación práctica en oficinas de turismo: a dotación de cada bolsa será de 4.500,00 euros en total e terán unha duración máxima de seis meses.
Unha bolsa na Área de Estudos Turísticos: a dotación será de 13.800,00 euros en total e terá unha duración máxima de doce meses.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación da orde de convocatoria no Diario Oficial de Galicia.
Santiago de Compostela, 30 de decembro de 2016
EXTRACTO da Orde do 29 de decembro de 2016 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2016/17 (ED101A).
Consellería de Cultura, Educación e Ordenación Universitaria — III. Outras disposicións — 18/01/2017

BDNS (Identif.): 328861.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Os centros de titularidade privada de Galicia que imparten ensino regrado de nivel non universitario, sexan persoas físicas ou xurídicas, que cumpran os requisitos e as condicións que se establecen nesta orde.
Segundo. Obxecto
O establecemento de subvencións para a realización de proxectos de fomento do uso do galego nos centros privados de ensino de Galicia, promovidos polos equipos de dinamización da lingua galega e polo profesorado responsable do proxecto, naqueles centros de ensino que conten con menos de seis unidades, durante o curso escolar 2016/17.
Terceiro. Bases reguladoras
Orde do 29 de decembro de 2016 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia, que imparten ensinanzas regradas de niveis non universitarios, para o curso escolar 2016/17 (ED101A).
Publicadas no Diario Oficial de Galicia.
Cuarto. Contía
Importe total da convocatoria: 22.600 euros.
Quinto. Prazo de presentación de solicitudes
Un mes, que se contará a partir do día seguinte ao da publicación desta convocatoria no Diario Oficial de Galicia.
Santiago de Compostela, 29 de decembro de 2016
EXTRACTO da Orde do 29 de decembro de 2016 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2016/17 (ED101C).
Consellería de Cultura, Educación e Ordenación Universitaria — III. Outras disposicións — 18/01/2017

BDNS (Identif.): 328852.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Destinatarios
Os centros de titularidade pública de Galicia que imparten ensino regrado de nivel non universitario.
Segundo. Obxecto
A presentación e a realización de proxectos de fomento do uso do galego nos centros públicos de ensino de Galicia dependentes da Consellería de Cultura, Educación e Ordenación Universitaria, promovidos polos equipos de dinamización da lingua galega e polo profesorado responsable do proxecto naqueles centros de ensino que conten con menos de seis unidades, durante o curso escolar 2016/17, e o establecemento de axudas que apoien o seu financiamento.
Terceiro. Bases reguladoras
Orde do 29 de decembro de 2016 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2016/17 (ED101C).
Publicadas no Diario Oficial de Galicia.
Cuarto. Contía
Importe total da convocatoria: 300.000 euros.
Quinto. Prazo de presentación de solicitudes
Un mes, que se contará a partir do día seguinte ao da publicación desta convocatoria no Diario Oficial de Galicia.
Santiago de Compostela, 29 de decembro de 2016
RESOLUCIÓN do 13 de xaneiro de 2017 pola que se dá publicidade aos premios concedidos ao abeiro da Resolución do 5 de abril de 2016, pola que se establecen as bases reguladoras para a concesión, en réxime de concorrencia competitiva, dos Premios Camiño de Santiago, e se anuncia a convocatoria para o ano 2016.
Axencia Turismo de Galicia — III. Outras disposicións — 23/01/2017

En cumprimento do disposto no artigo 15.1 da Lei 9/2007, do 13 de xuño, de subvencións de Galicia e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 19 das bases reguladoras da convocatoria,
RESOLVO:
Facer público no
Diario Oficial de Galicia
e na páxina web de Axencia Turismo de Galicia (http://turismo.xunta.es//) o resultado do proceso de concesión dos premios con cargo ás seguintes aplicacións orzamentarias e importes:
Os premiados figuran no anexo desta resolución, de acordo coa concesión dos premios ao abeiro da Resolución do 5 de abril de 2016, pola que se establecen as bases reguladoras para a concesión, en réxime de concorrencia competitiva, dos Premios Camiño de Santiago, e se anuncia a convocatoria para o ano 2016.
Santiago de Compostela, 13 de xaneiro de 2017
RESOLUCIÓN do 12 de xaneiro de 2017 pola que se dá publicidade aos convenios de colaboración subscritos no terceiro cuadrimestre do ano 2016.
Axencia Turismo de Galicia — III. Outras disposicións — 23/01/2017

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de setembro, outubro, novembro e decembro do ano 2016 e que se incorpora como anexo I a esta resolución.
Segundo. Así mesmo e para os efectos de completar a Resolución do 20 de setembro de 2016 pola que se dá publicidade dos convenios de colaboración subscritos no segundo cuadrimestre do ano 2016 (DOG núm. 189, do 4 de outubro), dáse publicidade aos convenios de colaboración pendentes de publicar subscritos no segundo cuadrimestre do 2016 pola Axencia Turismo de Galicia, que se incorporan como anexo II a esta resolución.
Santiago de Compostela, 12 de xaneiro de 2017
RESOLUCIÓN do 11 de xaneiro de 2017 pola que se publican os convenios de colaboración asinados no terceiro cuadrimestre de 2016.
Axencia Galega de Desenvolvemento Rural — III. Outras disposicións — 23/01/2017

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2016 e que figuran no anexo.
Santiago de Compostela, 11 de xaneiro de 2017
CORRECCIÓN DE ERROS. Decreto 4/2017, do 12 de xaneiro, polo que se nomea secretario xeral técnico da Consellería de Sanidade a Alberto Fuentes Losada (publicado por erro como Decreto 195/2017).
Consellería de Sanidade — II. Autoridades e persoal — 24/01/2017

Advertido erro no sumario do decreto publicado na páxina 1856 do DOG núm. 9, do 13 de xaneiro de 2017, cómpre facer a seguinte corrección:
Onde di: «DECRETO 195/2017,...», debe dicir: «DECRETO 4/2017,...».
CORRECCIÓN DE ERROS. Decreto 3/2017, do 10 de xaneiro, polo que se nomean os membros da Xunta Electoral de Galicia (publicado por erro como Decreto 194/2017).
Presidencia da Xunta de Galicia — II. Autoridades e persoal — 24/01/2017

Advertido erro no sumario do decreto publicado na páxina 1854 do DOG núm. 9, do 13 de xaneiro de 2017, cómpre facer a seguinte corrección:
Onde di: «DECRETO 194/2017,...», debe dicir: «DECRETO 3/2017,...».
CORRECCIÓN DE ERROS. Decreto 1/2017, do 12 de xaneiro, polo que se dispón que cese Josefina Monteagudo Romero como secretaria xeral técnica da Consellería de Sanidade (publicado por erro como Decreto 192/2017).
Consellería de Sanidade — II. Autoridades e persoal — 24/01/2017

Advertido erro no sumario do decreto publicado na páxina 1852 do DOG núm. 9, do 13 de xaneiro de 2017, cómpre facer a seguinte corrección:
Onde di: «DECRETO 192/2017,...», debe dicir: «DECRETO 1/2017,...».
CORRECCIÓN de erros. Resolución do 29 de decembro de 2016 pola que se dá publicidade do acordo do Consello de Dirección que aproba as bases reguladoras das liñas de apoio ao acceso e adecuación do financiamento das explotacións leiteiras, instrumentadas mediante convenio de colaboración subscrito coas entidades financeiras e as sociedades de garantía recíproca, e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 13/01/2017

Advertido un erro na referida resolución, publicada no DOG núm. 249, do 30 de decembro de 2016, procede facer a seguinte corrección:
– Na páxina 57025, substitúese o anexo V, polo que se publica con esta corrección de erros.
CORRECCIÓN DE ERROS. Decreto 2/2017, do 12 de xaneiro, polo que se dispón que cese Lourdes Vilachán Angueira como directora xeral de Recursos Económicos do Servizo Galego de Saúde (publicado por erro como Decreto 193/2017).
Consellería de Sanidade — II. Autoridades e persoal — 24/01/2017

Advertido erro no sumario do decreto publicado na páxina 1853 do DOG núm. 9, do 13 de xaneiro de 2017, cómpre facer a seguinte corrección:
Onde di: «DECRETO 193/2017,...», debe dicir: «DECRETO 2/2017,...».
CORRECCIÓN de erros. Resolución do 29 de decembro de 2016 pola que se dá publicidade do acordo do Consello de Dirección que aproba as bases reguladoras do programa de apoio ao acceso ao financiamento operativo (activo corrente) das pequenas e medianas empresas, instrumentadas mediante convenio de colaboración coas sociedades de garantía recíproca galegas e as entidades financeiras adheridas (Re-solve 2017), e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 13/01/2017

Advertido un erro na referida resolución, publicada no DOG núm. 249, do 30 de decembro de 2016, procede facer a seguinte corrección:
– Na páxina 57053, substitúese o anexo IV, polo que se publica con esta corrección de erros.